Nordjylland blev blæst igennem søndag, og mandag kan havemøbler og parasoller fortsat blive rusket igennem. Det fortsætter nemlig med at blæse med kulingstyrke fra vest med kraftige vindstød, lyder det fra TV 2 Vejret. - Specielt omkring Skagen kan det i formiddagstimerne nærme sig stormende kuling, siger TV 2 Vejrets Andreas Nyholm. Dermed er det måske ikke strandtasken, der skal pakkes mandag. - Der kommer perioder med sol i løbet af dagen, men også byger i perioder, siger Andreas Nyholm. Temperaturen topper mandag på 17 til 18 grader.
Den nye uger begynder med blæst og bygevejr.